Legendarna 'Žuta Kesa' s plavim logom KERUM, proizvedena 2007. i nikada korištena, prodaje se na Njuškalu. Cijena ovog kultnog spomenika zlatnim danima Željka Keruma je prava sitnica u odnosu na njen kultni status i iznosi simboličnih 500 kuna.

"Uredno složena nakon posjete dućanu kao višak je završila u svojevrsnoj vremenskoj kapsuli. Sada, nakon 10 godina, nikada prežaljena Žuta Kesa u savršenom stanju spremna je postati ukras na zidu ili jedinstveni modni dodatak", stoji u oglasu.

Sretni Splićanin koji je u svom domu slučajno pronašao ovaj vrhunski antikvitet napominje da "požurite s ponudama prije 21.5.2017. jer, kako trenutno stvari stoje, ovom klasiku industrijskog dizajna vrijednost će samo rasti".